Ja ema ning isa tunnevad, et nemad on kutsutud ja seatud kaitsma seda enesestmõistetavust. Kõigi teiste puhul põrkub üks  isikuvabadus vastu teist isikuvabadust (nagu isegi ehk nendesamade isade ja emade vahel selsamalgi ööl - kes kui palju magab ning mis õigustusega), aga selle pambukese puhul kehtib vanemate isikuvabadustele komandanditund. See pundar PEAB saama uskuda, et tal on võõrandamatu õigus süüa, magada ning naeratada ning saada armastatud.